**SPORAZUM O SURADNJI U IZVRŠAVANJU DELEGIRANIH ADMINISTRATIVNIH PROVJERA**

**PRILIKOM PROVEDBE OPERACIJA U OKVIRU STRATEGIJE LOKALNOG RAZVOJA POD VODSTVOM ZAJEDNICE**

**MJERA 19** »**POTPORA LOKALNOM RAZVOJU U OKVIRU INICIJATIVE LEADER (CLLD)**«

AGENCIJA ZA PLAĆANJA U POLJOPRIVREDI, RIBARSTVU I RURALNOM RAZVOJU – ODABRANI LAG

Na temelju čl. 28. Pravilnika o provedbi Podmjere 19.2. „Provedba operacija unutar CLLD strategije“, Podmjere 19.3. „Priprema i provedba aktivnosti suradnje LAG-a“ i Podmjere 19.4. „Tekući troškovi i animacija“ unutar Mjere 19. „Potpora lokalnom razvoju u okviru inicijative LEADER (CLLD - lokalni razvoj pod vodstvom zajednice)“ iz Programa ruralnog razvoja Republike Hrvatske za razdoblje 2014.-2020. („Narodne novine“, br. 96/17) (u daljnjem tekstu: Pravilnik) i čl. 16. Ugovora o dodjeli sredstava odabranom LAG-u (KLASA: 440-12/16-19-02-01/\_\_\_\_ ; URBROJ: 343-1400/01-17-\_\_\_) (u daljnjem tekstu: Ugovor)

**Agencija za plaćanja u poljoprivredi, ribarstvu i ruralnom razvoju**, Ulica grada Vukovara 269d, 10000 Zagreb, OIB: 99122235709, zastupana po ravnateljici Matildi Copić (u daljnjem tekstu: Agencija za plaćanja)

i

**Lokalna akcijska grupa \_\_\_\_\_\_\_\_\_\_\_\_\_\_\_\_** (*naziv LAG-a*)**, \_\_\_\_\_\_\_\_\_\_\_(***adresa*), \_\_\_\_\_\_\_\_\_\_(*poštanski broj i mjesto sjedišta*), \_\_\_\_\_\_\_\_\_\_\_(*OIB*), zastupana po \_\_\_\_\_\_\_\_\_\_\_\_\_ (*ime i prezime osobe ovlaštene za zastupanje*) (u daljnjem tekstu: odabrani LAG),

zaključili su sljedeći

**SPORAZUM O SURADNJI**

**u izvršavanju delegiranih administrativnih provjera**

**OPĆE ODREDBE**

**Predmet Sporazuma**

Članak 1.

1. Ovim Sporazumom Agencija za plaćanja sukladno mogućnostima koje proizlaze iz članka 60. Provedbene uredbe Komisije (EU) br. 809/2014 (u daljnjem tekstu: Uredba (EU) br. 809/2014), delegira provedbu administrativnih provjera na lokalnu akcijsku grupu \_\_\_\_\_\_\_\_(*naziv LAG-a*) prilikom provedbe operacija u okviru strategije lokalnog razvoja pod vodstvom zajednice (u daljnjem tekstu: odabrana LRS) sukladno članku 35. stavku 1. točki b) Uredbe (EU) br. 1303/2013.
2. Sporazumom se definiraju funkcije i odgovornosti te utvrđuje suradnja između Agencije za plaćanja i odabranog LAG-a.
3. Pri delegiranju provjera iz stavka 1. ovog članka na odabrani LAG, Agencija za plaćanja zadržava punu odgovornost za njihovu provedbu, kao i za provjeru administrativnog i kontrolnog kapaciteta odabranog LAG-a za izvršenje delegiranih poslova.

**Trajanje sporazuma**

Članak 2.

Odabrani LAG se obvezuje obavljati delegirane administrativne provjere navedene u članku 5. ovoga Sporazuma tijekom provedbe Programa ruralnog razvoja Republike Hrvatske za razdoblje 2014. – 2020., a u skladu s člankom 6. Ugovora.

**SUSTAV UPRAVLJANJA I KONTROLE**

**Načela funkcioniranja sustava upravljanja i kontrole**

Članak 3.

Provedba funkcija svake sporazumne strane i njihova međusobna suradnja temelje se na:

1. zadaćama lokalne akcijske skupine propisanim člankom 34. stavkom 3. Uredbe (EU) br. 1303/2013;
2. načelima prilikom postupaka odabira projekata propisanim člankom 35. Pravilnika, a posebice načelu nepristranosti, transparentnosti i ravnopravnosti prilikom odlučivanja;
3. definiranim procedurama za provedbu postupka odabira projekata u odabranoj LRS ili drugom važećem aktu LAG-a;
4. jasno uređenim odnosima i definiranom sustavu kontrole provedbe delegiranih provjera

**AGENCIJA ZA PLAĆANJA I ODABRANI LAG – PROVJERE I MEHANIZMI PROVEDBE**

**Administrativne provjere Agencije za plaćanja**

Članak 4.

1. Administrativne provjere prilikom provedbe operacija u okviru odabrane LRS propisane su člankom 48. Uredbe (EU) br. 809/2014.
2. Za potrebe provjera iz stavka 1. ovoga članka, Agencija za plaćanja će odabranom LAG-u dostaviti podatke iz evidencija i baza podataka koje su u njezinoj nadležnosti.

**Administrativne provjere koje Agencija za plaćanja**

 **delegira i zadaće odabranog LAG-a**

Članak 5.

1. Odabrani LAG za Agenciju za plaćanja provodi delegirane administrativne provjere iz članka 48. stavka 2. Uredbe (EU) br. 809/2014 u okviru odabrane LRS, a što uključuje sljedeće:
* provjeru prihvatljivosti korisnika
* provjeru sukladnosti s kriterijima odabira.
1. Delegirane provjere iz stavka 1. ovog članka odnose se na provedbu Podmjere 19.2. „Provedba operacija unutar CLLD strategije“ iz Programa ruralnog razvoja Republike Hrvatske za razdoblje 2014. - 2020.
2. Prilikom provođenja delegiranih administrativnih provjera iz stavka 1. ovog članka, odabrani LAG obavlja sljedeće zadaće:
3. sastavlja i primjenjuje odgovarajuće postupke i kriterije za obavljanje delegiranih administrativnih provjera;
4. prikuplja, unosi, pohranjuje i razvrstava podatke o svakom prijavljenom projektu u svrhu praćenja, financijskog upravljanja, provjera i revizije, a posebno za evaluaciju odabrane LRS;
5. sudjeluje u provedbi aktivnosti sprječavanja, otkrivanja i ispravljanja nepravilnosti, uključujući sumnju na prijevaru;
6. uspostavlja sustave i postupke kojima se osigurava da se svi dokumenti koji su potrebni za osiguravanje odgovarajućeg revizijskog traga pohranjuju u skladu s zahtjevima članka 72. točke g) Uredbe (EU) br. 1303/2013;
7. omogućava tijelima u sustavu upravljanja i kontrole Programa ruralnog razvoja Republike Hrvatske za razdoblje 2014. – 2020. te korisnicima podataka pristup informacijama;
8. izrađuje interne procedure sukladno članku 6. ovog Sporazuma;
9. surađuje s Upravom za ruralni razvoj Ministarstva poljoprivrede, Agencijom za plaćanja, Agencijom za reviziju sustava provedbe programa Europske unije, Europskom komisijom, Europskim revizorskim sudom, predstavnicima Europskog ureda za borbu protiv prijevara (OLAF) i drugim institucijama koje za to imaju ovlasti po posebnim propisima te u svakom trenutku osigurava izravan pristup dokumentaciji, a posebice vezano za provedbu, praćenje i evaluaciju odabrane LRS;
10. obavlja posjetu lokaciji ulaganja minimalno jednom tijekom razdoblja provedbe projekta.
11. Iznimno, kod provedbe pojedinih tipova operacija iz odabrane LRS u kojem se iznos javne potpore dodijeljuje u fiksnom iznosu, Agencija za plaćanja može delegirati i druge administrativne provjere propisane člankom 48. stavkom 2. Uredbe (EU) br. 809/2014. U tom slučaju, odabrani LAG je obvezan postupati na način propisan ovim člankom, a posebice zadaćama iz stavka 3. ovog članka.
12. U slučaju postupanja iz stavka 4. ovog članka, Agencija za plaćanja obavještava odabrani LAG prilikom dostave odgovarajuće dokumentacije sukladno članku 7. stavku 1. ovog Sporazuma i provodi edukaciju odabranih LAG-ova.

**Procedure**

Članak 6.

1. Agencija za plaćanja će izraditi odgovarajuće smjernice za provedbu postupka odabira projekata (u daljnjem tekstu: Smjernice) kako bi se osigurala kvaliteta i dosljednost u provedbi delegiranih provjera i temeljnih zadaća LAG-a propisanih člankom 34. stavkom 3. Uredbe (EU) br. 1303/2013.
2. Odabrani LAG će za sve funkcije unutar svoje nadležnosti izraditi interne procedure u skladu sa smjernicama.
3. Agencija za plaćanja može izmijeniti i/ili dopuniti smjernice uz prethodno obavještavanje odabranog LAG-a.
4. Odabrani LAG je obvezan izmijeniti i/ili dopuniti interne procedure iz stavka 2. ovog članka sukladno dostavljenim izmjenama i/ili dopunama smjernica.
5. Odabrani LAG je obvezan provoditi odabranu LRS sukladno važećim internim procedurama odobrenim od strane nadležnog tijela LAG-a.
6. Nadležno tijelo LAG-a obvezno je odobriti interne procedure prije objave LAG Natječaja.

**Aktivacija pojedinačnih operacija**

Članak 7.

1. Agencija za plaćanja aktivira pojedini tip operacije koji se provodi putem odabrane LRS dostavom odgovarajuće dokumentacije (nacrt teksta LAG Natječaja s prilozima i obrascima, kontrolnim listama i drugim dokumentima) odabranom LAG-u u dijelu delegiranih administrativnih provjera.
2. Odabrani LAG je obvezan odgovarajuću dokumentaciju iz stavka 1. ovog članka prilagoditi sukladno uvjetima i kriterijima iz odabrane LRS te vlastitim internim procedurama.
3. Nadležno tijelo LAG-a obvezno je odobriti dokumentaciju iz stavka 2. ovog članka prije objave LAG Natječaja za pojedini tip operacije.
4. Detaljnija postupanja prilikom aktivacije pojedinačnih operacija propisuje se smjernicama iz članka 6. stavka 1. ovog Sporazuma.
5. Odabrani LAG je obvezan o objavi i eventualnoj izmijeni i/ili ispravku LAG Natječaja obavijestiti Agenciju za plaćanja.

**Nepravilnosti**

Članak 8.

1. Sporazumne strane obvezuju se na suradnju u svrhu osiguranja učinkovite zaštite financijskih interesa Europske unije i Republike Hrvatske, te poduzimanju svih potrebnih mjera za sprječavanje otkrivanje i ispravljanje nepravilnosti, uključujući i prijevare.
2. U slučaju sumnje na nepravilnost ili/i sumnje na prijevaru, odabrani LAG će bez odgađanja o tome obavijestiti Agenciju za plaćanja dostavom detaljnog opisa i dostupne dokumentacije.
3. Agencija za plaćanja može zatražiti od odabranog LAG-a i druge dokaze, dodatne provjere ili/i obrazloženja vezane uz sumnju na nepravilnost i/ili prijevaru uz osiguranje odgovarajućeg revizorskog traga.

**Razmjena informacija i suradnja**

Članak 9.

1. Agencija za plaćanja i odabrani LAG obvezni su na zahtjev i po potrebi te bez odgađanja, sukladno odredbama pravne stečevine, nacionalnih propisa i ovog Sporazuma, razmjenjivati informacije, međusobno surađivati i dostavljati potrebne podatke.
2. Razmjena informacija i podataka obavljat će se elektroničkim i/ili pisanim putem.
3. Sve razmijenjene informacije i podatci smatrat će se strogo povjerljivim i neće se koristiti u druge svrhe.

**Izjava o ispunjavanju**

**sporazumnih obaveza**

Članak 10.

1. Izjavom o ispunjavanju sporazumnih obaveza (u daljnjem tekstu: Izjava o ispunjavanju) odabrani LAG potvrđuje da ispunjava svoje obveze određene ovim Sporazumom.
2. Izjava o ispunjavanju iz stavka 1. ovog članka temelji se na Godišnjem izvješću o radu LAG-a za godinu „n-1“ sukladno članku 17. Pravilnika.
3. Odabrani LAG se obvezuje da će do 15. veljače godine „n“ dostaviti ispunjeni obrazac „Izjava o ispunjavanju“ za godinu „n-1“, koji je Prilog II. ovog Sporazuma i čini njegov sastavni dio.
4. Odabrani LAG je obvezan dostavljati Izjavu o ispunjavanju tijekom cijelog vremena trajanja ovog Sporazuma.
5. Ako odabrani LAG u roku propisanom stavkom 3. ovog članka ne dostavi ispunjenu Izjavu o ispunjavanju, istome se za dostavu ispunjene Izjave o ispunjavanju ostavlja rok od deset (10) dana od dana zaprimanja pisanog upozorenja na dostavu.
6. U slučaju da odabrani LAG ne dostavi Izjavu o ispunjavanju nakon pisanog upozorenja sukladno stavku 5. ovog članka, Agencija za plaćanja može raskinuti ovaj Sporazum sa svim pravnim posljedicama koje iz njega proizlaze.

**KONTROLA KVALITETE RADA I ODGOVORNOST LAG-a**

**Kontrola kvalitete rada LAG-a**

Članak 11.

1. Cilj kontrole kvalitete rada odabranog LAG-a je osigurati usklađenost provedbe delegiranih administrativnih provjera s pravilima Europske unije, nacionalnim propisima i drugim relevantnim pravilima primjenjivim na provođenje operacija putem odabrane LRS te kako bi Agencija za plaćanja potvrdila da odabrani LAG delegirane administrativne provjere obavlja u skladu s propisanim pravilima, zadovoljavajući odgovarajuće propisane standarde.
2. Agencija za plaćanja će kontrolirati kvalitetu rada odabranog LAG-a u provedbi delegiranih administrativnih provjera određenih člankom 5. ovoga Sporazuma, ponavljajući administrativne provjere na osnovi uzorka tijekom administrativne kontrole Zahtjeva za potporu, a sukladno svojim procedurama.
3. Kontrolu kvalitete rada odabranog LAG-a Agencija za plaćanja može obavljati posjetom lokaciji na terenu, a sukladno svojim procedurama.
4. Zahtjevi za potporu, kod kojih je nakon provođenja radnji iz stavka 2. i 3. ovog članka utvrđeno da delegirane administrativne provjere nisu obavljene na način propisan ovim Sporazumom, neće biti prihvatljivi za sufinanciranje od strane Agencije za plaćanja.

**Suspenzivni učinak prilikom provedbe operacija**

**u okviru odabrane LRS**

Članak 12.

1. Ako se tijekom kontrole kvalitete rada LAG-a, sukladno članku 11. ovog Sporazuma, utvrdi da odabrani LAG ne ispunjava svoje sporazumne obveze, Agencija za plaćanja će odabranom LAG-u uputiti pisano upozorenje na ispunjenje sporazumnih obveza.
2. Pisano upozorenje iz stavka 1. ovog članka sadrži utvrđene činjenice koje su dovele do neispunjavanja obveza propisanih ovim Sporazumom te preporuke za postupanja prilikom otklanjanja nedostataka u sustavu upravljanja i kontrole.
3. Odabrani LAG je obvezan u roku od deset (10) dana od dana zaprimanja pisanog upozorenja ispuniti obveze i otkloniti nedostatke u sustavu upravljanja i kontrole ili navesti planirane radnje i rok u kojem planira ukloniti nedostatke sukladno preporukama Agencije za plaćanja iz stavka 2. ovog članka.
4. Ako odabrani LAG u roku deset (10) dana od dana zaprimanja pisanog upozorenja sukladno stavku 3. ovog članka ne otkloni nedostatke u sustavu upravljanja i kontrole na način propisan stavkom 6. ovog članka ili ako navede duži rok u kojem planira ukloniti nedostatke, Agencija za plaćanja šalje obavijest o privremenoj obustavi postupka provedbe operacija u okviru odabrane LRS.
5. Pod privremenom obustavom postupka provedbe operacija u okviru odabrane LRS iz stavka 4. ovog članka podrazumijevaju se svi postupci koji su u izravnoj i/ili neizravnoj vezi s provedbom delegiranih administrativnih provjera.
6. U svrhu potvrđivanja da su nedostatci iz stavka 3. ovog članka otklonjeni, odabrani LAG će Agenciji za plaćanja dostaviti odgovarajuće procedure i/ili dokumente (npr. izmijenjene kontrolne liste, dokaz o nadzoru nad radom djelatnika koji sudjeluju u postupku odabira projekata i/ili pojačanom administrativnom kapacitetu).
7. Agencija za plaćanja će izdati suglasnost za nastavak provedbe operacije ako odabrani LAG dostavom odgovarajućih procedura i/ili dokumenata iz stavka 6. ovog članka dokaže da je otklonio nedostatke u sustavu upravljanja i kontrole.
8. Nakon dobivanja suglasnosti od Agencije za plaćanja, odabrani LAG može početi primjenjivati izmijenjenu proceduru iz stavka 6. ovog članka.
9. Agencija za plaćanja je obvezna izdati suglasnost iz stavka 7. ovog članka u roku od četrnaest (14) dana od dana zaprimanja dokumentacije iz stavka 6. ovog članka, u koji se ne uračunava vrijeme potrebno za dopunu/obrazloženje/ispravak dostavljene dokumentacije.
10. Odabrani LAG nema pravo na provedbu operacija u okviru odabrane LRS od dana zaprimanja obavijesti iz stavka 4. ovog članka do trenutka dobivanja suglasnosti iz stavka 7. ovog članka.

**Raskid Sporazuma**

Članak 13.

1. Agencija za plaćanja će jednostrano raskinuti ovaj Sporazum u slučaju nastupanja sljedećih okolnosti:
* ako se utvrdi da odabrani LAG provodi operacije u okviru odabrane LRS unatoč privremenoj obustavi provođenja operacija sukladno članku 12. ovog Sporazuma
* onemogućavanja posjeta lokaciji na terenu.
1. Agencija za plaćanja može jednostrano raskinuti ovaj Sporazum u slučaju nastupanja sljedećih okolnosti:
* ako se nakon otklanjanja nedostatka u sustavu upravljanja i kontrole ponovno utvrde propusti sukladno članku 12. stavku 1. ovog Sporazuma
* ako dođe do povrede Sporazuma o povjerljivosti iz članka 17. ovog Sporazuma
* nedostavljanja dokumenata i informacija zatraženih od strane Agencije za plaćanja u ostavljenom roku
* nedostavljanja Izjave o ispunjavanju sukladno članku 10. stavcima 4. i 5. ovog Sporazuma.

(3) U slučaju raskida ovog Sporazuma, odabranom LAG-u šalje se Izjava o raskidu Sporazuma o suradnji preporučenom poštom s povratnicom te se raskida Ugovor sa svim pravnim posljedicama koji iz njega proizlaze.

**Dostava**

Članak 14.

1. Sve akte/dokumente/obavijesti koji proizlaze iz ovog Sporazuma, Agencija za plaćanja dostavlja odabranom LAG-u preporučenom poštom s povratnicom i/ili elektroničkim putem.
2. U slučaju dostave akata/dokumenata/obavijesti putem pošte danom dostave smatra se datum preuzimanja preporučene pošiljke od strane odabranog LAG-a.
3. Agencija za plaćanja će ponoviti dostavu ako odabrani LAG ne zaprimi preporučenu pošiljku iz stavka 1. ovog članka.
4. Ako odabrani LAG niti nakon ponovljene dostave sukladno stavku 3. ovog članka ne zaprimi preporučenu pošiljku, danom dostave se smatra dan kada je Agencija za plaćanja putem pošte uputila ponovljenu dostavu odabranom LAG-u.
5. Dostava akata/dokumenata/obavijesti elektroničkim putem smatra se izvršenom u trenutku kada je zabilježena na poslužitelju primatelja za primanje takvih poruka.
6. Ako odabrani LAG ne zaprimi akt/dokument/obavijest elektroničkim putem sukladno stavku 5. ovog članka, slanje će se obaviti preporučenom poštom s povratnicom na način propisan ovim člankom.

**PRIJELAZNE I ZAVRŠNE ODREDBE**

**Izmjene i dopune Sporazuma**

Članak 15.

Sva dodatna pitanja koja nisu obuhvaćena ovim Sporazumom, kao i njegove eventualne izmjene i dopune, utvrdit će se Aneksom Sporazuma.

**Rješavanje sporova**

Članak 16.

Sporazumne strane su suglasne da će sve eventualne sporove vezane uz provedbu ovog Sporazuma nastojati riješiti mirnim putem, u slučaju neuspjeha sporazumnog rješavanja, sporazumne strane ugovaraju nadležnost stvarno nadležnog suda u Zagrebu.

**Sporazum o povjerljivosti**

Članak 17.

Sporazumne strane suglasne su da će s danom potpisivanja ovog Sporazuma potpisati Sporazum o povjerljivosti koji je Prilog I. ovog Sporazuma te čini njegov sastavni dio.

**Potpisivanje Sporazuma**

Članak 18.

1. Ovaj Sporazum sastavljen je u dva istovjetna primjerka, od kojih svaka strana zadržava po jedan primjerak.
2. Potpisivanjem ovog Sporazuma, sporazumne strane potvrđuju da su isti pročitale i razumjele i da prihvaćaju sva prava i obveze kao i pravne posljedice koje iz njega proizlaze.
3. Odabrani LAG je obvezan vratiti jedan potpisani primjerak ovog Sporazuma ovlaštene osobe za zastupanje u roku petnaest (15) dana od dana zaprimanja ovog Sporazuma.
4. Ovaj Sporazum stupa na snagu danom potpisa sporazumnih strana.

U Zagrebu, 7. studenog 2017. U \_\_\_\_\_\_\_\_, \_\_\_. \_\_\_\_ 2017.

 **Agencija za plaćanja u LAG \_\_\_\_\_\_\_\_\_\_\_\_\_\_\_**

**poljoprivredi, ribarstvu i ruralnom razvoju**

 **RAVNATELJICA Osoba ovlaštena za zastupanje:**

 **Matilda Copić \_\_\_\_\_\_\_\_\_\_\_\_\_\_\_\_\_\_\_**

**Prilog I**

**Agencija za plaćanja u poljoprivredi, ribarstvu i ruralnom razvoju**, Ulica grada Vukovara 269d, 10000 Zagreb, OIB: 99122235709, zastupana po ravnateljici Matildi Copić

i

**Lokalna akcijska grupa \_\_\_\_\_\_\_\_\_\_\_\_\_\_\_\_** (*naziv LAG-a*)**, \_\_\_\_\_\_\_\_\_\_\_(***adresa*), \_\_\_\_\_\_\_\_\_\_(*poštanski broj i mjesto sjedišta*), \_\_\_\_\_\_\_\_\_\_\_(*OIB*), zastupana po \_\_\_\_\_\_\_\_\_\_\_\_\_ (*ime i prezime osobe ovlaštene za zastupanje*),

sklopili su sljedeći

**SPORAZUM O POVJERLJIVOSTI**

**Članak 1.**

1. Sporazum o povjerljivosti (u daljnjem tekstu: Sporazum) odnosi se na čuvanje povjerljivosti svih podataka i informacija s kojima će Lokalna akcijska grupa **\_\_\_\_\_\_\_\_\_\_\_\_\_\_\_\_** (*naziv LAG-a*) (u daljnjem tekstu: odabrani LAG) i Agencija za plaćanja u poljoprivredi, ribarstvu i ruralnom razvoju (u daljnjem tekstu: Agencija za plaćanja) doći u doticaj zbog poslovnog odnosa sporazumnih strana uređenog Sporazumom o suradnji u izvršavanju delegiranih administrativnih provjera (u daljnjem tekstu: Sporazum o suradnji), a koji su okarakterizirani kao osjetljivi za odabrani LAG i/ili Agenciju za plaćanja ako bi isti bili neovlašteno otkriveni javnosti (u daljnjem tekstu: Predmet sporazuma).
2. Osjetljivi podatci i informacije predstavljaju sve dokumente, odnosno svaki napisani, umnoženi, nacrtani, slikovni, tiskani, snimljeni, fotografirani, magnetni, optički, elektronički ili bilo koji drugi zapis podataka, saznanje, mjeru, postupak, predmet, usmeno priopćenje ili informaciju, koji s obzirom na svoj sadržaj imaju važnost povjerljivosti i cjelovitosti za sporazumne strane, uključujući i one podatke i informacije koji predstavljaju poslovnu tajnu sporazumnih strana, bilo koju vrstu osobnih podataka kao i sve druge klasificirane podatke i informacije sukladno važećim zakonskim propisima.

**Članak 2.**

U svrhu obavljanja delegiranih poslova, sporazumne strane međusobno su voljne izložiti i povjeriti određene podatke i informacije iz članka 1. ovog Sporazuma pod uvjetima da ih druga sporazumna strana ne prenese na bilo koji način bilo kojoj trećoj strani, niti ih na bilo koji način iskoristi, osim na načine dopuštene ovim Sporazumom.

**Članak 3.**

1. Sporazumne strane se obvezuju da sve osjetljive podatke i informacije iz članka 1. ovog Sporazuma, do kojih dođu u posjed tijekom svog rada za drugu sporazumnu stranu, neće davati na korištenje trećim osobama niti ih koristiti bez izričitog pisanog pristanka druge sporazumne strane, za bilo koju svrhu, osim radi izvršenja sporazumnih obveza.
2. Sporazumne strane jamče da su u mogućnosti, te se obvezuju osigurati kontinuirano provođenje odgovarajućih tehničkih, organizacijskih i kadrovskih mjera zaštite svih osjetljivih podataka i informacija do kojih dođu u posjed tijekom poslovne suradnje te poduzeti sve odgovarajuće mjere u vezi vođenja potrebnih zbirki podataka i postupanja s podatcima sukladno odredbama važećih zakonskih propisa.
3. Sporazumne strane su suglasne da podatci i informacije koji su predmet Sporazuma ostaju vlasništvo LAG-a, odnosno Agencije za plaćanja, kao davatelja podataka i informacija, i da se bilo koje njihovo otkrivanje u skladu s odredbama ovog Sporazuma neće tumačiti kao stjecanje prava vlasništva na njih.

**Članak 4.**

Obveza tajnosti i povjerljivosti iz Sporazuma neće se primjenjivati na podatke i informacije:

1. koji su u trenutku njihovog izlaganja već bili javno objavljeni, ili su na drugi način postali dostupni javnosti;
2. za koje jedna sporazumna strana može dokazati da ih je posjedovala u trenutku njihova izlaganja, i koji nisu bili pribavljeni od druge sporazumne strane, bilo na direktan ili indirektan način;
3. koje je jedna sporazumna strana pribavila na zakonom dopušten način od trećih, a koje nisu dobile od druge sporazumne strane pod obvezom čuvanja poslovne tajne.

**Članak 5.**

1. Svako izravno ili neizravno otkrivanje bilo kojih povjerljivih podataka i/ili informacija od strane LAG-a, koje je dobio na uvid tijekom poslovne suradnje s drugom sporazumnom stranom, predstavlja povredu ovog Sporazuma.
2. Zavisno o stupnju povrede ovog Sporazuma, Agencija za plaćanja može raskinuti Sporazum o suradnji.
3. Agencija za plaćanja zadržava pravo postupanja sukladno važećim propisima o zaštiti podataka i pravu na pristup informacijama.
4. Odredbe ovog Sporazuma koje se odnose na osjetljivost i povjerljivost podataka i obveze sporazumnih strana ostaju na snazi i nakon prestanka poslovne suradnje ako ovim Sporazumom nije drukčije određeno.
5. Izmjene i dopune ovog Sporazuma bit će obvezujuće samo ako su izrađene u pisanom obliku i potpisane od obje sporazumne strane.

**Članak 6.**

1. Odabrani LAG jamči da su svi zaposlenici, suradnici i članovi službenih tijela upućeni u povjerljivost i obvezu čuvanja poslovne tajne sukladno odredbama ovog Sporazuma i važećim propisima o zaštiti podataka.
2. Agencija za plaćanja može zahtijevati nadgledanje provođenja obveza iz ovog Sporazuma.

**Članak 7.**

1. Potpisivanjem ovog Sporazuma, sporazumne strane potvrđuju da su isti pročitale i razumjele i da prihvaćaju sva prava i obveze kao i pravne posljedice koje iz njega proizlaze.
2. Ovaj Sporazum sastavljen je u dva istovjetna primjerka, od kojih svaka strana zadržava po jedan primjerak.
3. Odabrani LAG je obvezan vratiti jedan potpisani primjerak ovog Sporazuma ovlaštene osobe za zastupanje u roku petnaest (15) dana od dana zaprimanja ovog Sporazuma.
4. Ovaj Sporazum je sastavni dio Sporazuma o suradnji.
5. Ovaj Sporazum stupa na snagu danom potpisa sporazumnih strana.

U Zagrebu, 7. studenog 2017. U \_\_\_\_\_\_\_, \_\_\_. \_\_\_\_2017.

 **Agencija za plaćanja u LAG \_\_\_\_\_\_\_\_\_\_\_**

**poljoprivredi, ribarstvu i ruralnom razvoju**

 **RAVNATELJICA Osoba ovlaštena za zastupanje:**

 **Matilda Copić \_\_\_\_\_\_\_\_\_\_\_\_\_\_\_\_\_\_\_**

**Prilog II.**

Na temelju članka 10. Sporazuma o suradnji u izvršavanju delegiranih administrativnih provjera (KLASA: 440-12/16-19-02-01/\_\_\_\_ ; URBROJ: 343-1400/01-17-\_\_\_) (u daljnjem tekstu: Sporazum o suradnji), LAG \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_izdaje sljedeću

**IZJAVU O ISPUNJAVANJU**

**SPORAZUMNIH OBAVEZA**

kojom LAG \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, zastupan po \_\_\_\_\_\_\_\_\_\_\_\_\_\_\_\_\_\_\_\_\_\_\_

potvrđuje da je u razdoblju od \_\_\_\_\_\_\_\_\_\_\_\_\_\_ do \_\_\_\_\_\_\_\_\_\_\_\_\_\_ godine ispunio sve svoje obveze u pogledu provedbe delegiranih administrativnih provjera prilikom provedbe operacija u okviru strategije lokalnog razvoja pod vodstvom zajednice i svih zadaća koje proizlaze iz Sporazuma o suradnji i onih propisanih čl. 34. st. 3. Uredbe (EU) br. 1303/2013.

Nadalje, ovime potvrđujemo da nismo upoznati s postojanjem bilo kakvih neotkrivenih/neobjavljenih informacija, nepravilnosti/prijevara ili drugih podataka koji bi mogli oštetiti financijski interes Europske Unije i Republike Hrvatske.

U \_\_\_\_\_\_\_\_\_\_\_\_\_, \_\_\_\_\_\_\_\_\_\_\_

 (mjesto i datum)

 LAG \_\_\_\_\_\_\_\_\_\_\_\_\_\_\_\_\_\_\_

 Osoba ovlaštena za zastupanje:

 \_\_\_\_\_\_\_\_\_\_\_\_\_\_\_\_\_\_\_\_\_\_

 (potpis i pečat)